สํานักงานเศรษฐกิจการเกษตร ชูผลศึกษาการใช้ชีวมวลจากปาล์มน้ำมันเพื่อผลิตไฟฟ้า
นายฉันทานนท์ วรรณเขจร เลขาธิการสํานักงานเศรษฐกิจการเกษตร กระทรวงเกษตรและสหกรณ์ เปิดเผยถึงผลการศึกษาความเป็นไปได้ในการใช้ชีวมวลจากปาล์มน้ำมันเพื่อผลิตไฟฟ้า เพื่อส่งเสริมและสนับสนุนให้มีการนําเศษวัสดุ เหลือใช้จากปาล์มน้ำมันมาใช้เป็นพลังงานทดแทนในการผลิตกระแสไฟฟ้า ผลการศึกษา พบว่า ศักยภาพชีวมวลปาล์มน้ำมันในแต่ละชนิด ได้แก่ เมล็ดในปาล์ม ให้ค่าพลังงานความร้อนมากที่สุด รองลงมาคือ เส้นใยปาล์ม ปัจจุบันโรงงานสกัดน้ำมันปาล์ม มีการใช้ประโยชน์จากชีวมวลปาล์มน้ำมันคือ จากทะลายเปล่าและเส้นใยปาล์ม โดยสัดส่วนการใช้ทะลายเปล่า แบ่งเป็น ร้อยละ 75 ขายให้โรงไฟฟ้าชีวมวล และอีกร้อยละ 25 โรงงานสกัดฯ นํามาเผาเพื่อผลิตไฟฟ้าใช้ในโรงงาน อย่างไรก็ตาม แม้ว่าเมล็ดในปาล์มจะให้ค่าพลังงานความร้อนมากที่สุด แต่ไม่นิยมนํามาเผาเพื่อผลิตไฟฟ้า เนื่องจากเมล็ดในปาล์มมีราคาสูง ส่วนใหญ่จะนําไปจําหน่ายเพื่อสกัดเป็นน้ำมันเมล็ดในแทน สําหรับส่วนของทางใบปาล์มและลําต้นปาล์ม หากเกษตรกรนําออกจากสวนเพื่อไปขายให้กับโรงไฟฟ้าชีวมวล จะมีค่าใช้จ่ายในการบริหารจัดการที่เพิ่มขึ้น เช่น ค่าเก็บรวบรวมและค่าขนส่ง เป็นต้น จึงไม่คุ้มทุนที่จะดําเนินการดังกล่าว ดังนั้น เกษตรกรควรมีการใช้ประโยชน์ จากทางใบปาล์มและลําต้นปาล์มมาทําเป็นปุ๋ยแทน เพราะจะสามารถช่วยลดต้นทุนการใส่ปุ๋ยจากทางใบปาล์มได้ถึง 2,389 บาทต่อไร่ และหากใช้ลําต้นปาล์ม จะสามารถลดต้นทุนการใช้ปุ๋ยได้มากถึง 6,873 บาทต่อไร่ ซึ่งทางใบปาล์มและลําต้นปาล์ม มีธาตุอาหารที่สําคัญต่อการเจริญเติบโตของทะลายปาล์ม ทั้งนี้ ภาครัฐควรส่งเสริมให้เกษตรกรมีการจัดการสวน โดยใช้ทางใบปาล์มในการคลุมดิน เพื่อเป็นปุ๋ยมากยิ่งขึ้น สําหรับผู้ที่สนใจ ผลการศึกษา ความเป็นไปได้ในการใช้เชื้อเพลิงชีวมวลจากปาล์มน้ำมันผลิตไฟฟ้าใช้ในชุมชน